**DUK: Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės  ir gyvenamosios (įvairių socialinių grupių asmenims) paskirties pastatuose**

|  |  |
| --- | --- |
| **Ar gali būti į vieną paraišką įtraukti keli atskiri objektai?** | Taip, pareiškėjas į vieną paraišką gali įraukti kelis atskirus objektus. Pareiškėjas turi objektyviai įvertinti situaciją ir galimas rizikas:   * T.y. ar pastačius vieną saulės elektrinę bus galimybė su elektros energijos tiekėju sudaryti kelias atskiras sutartis su elektros vartojimo objektais; * Ar visuose nurodytuose objektuose esantys el. įvadai/sutartys sudarytos pareiškėjo vardu; * - Ar vieta (sklypas/pastatas), kur bus statoma elektrinė yra pareiškėjo, esant poreikiui įvertinti žemės sklypo paskirties keitimo galimybę, statybos leidimo gavimo terminus; * Pareiškėjas prisiima atsakomybę dėl visuose objektuose planuojamo sutaupyti CO2 kiekio; * Įvertinti kam projekto lėšomis sukurtas turtas priklausys po projekto įgyvendinimo.   Minėtas galimybes ir rizikas turėtumėte įvertinti rengdami paraišką ir galimybių studiją, kurią turėsite pateikti kartu su paraiška. |
| **Kas yra nutolęs gaminantis vartotojas?** | Gaminančio vartotojo elektrinėje gaminama elektros energija, kuri yra geografiškai nutolusi nuo gaminančio vartotojo elektros energijos vartojimo vietos. Šiame modelyje elektrinė ar jos dalis yra laikoma nutolusia elektrine, o objektas, kuriame yra vartojama elektros energija – vartojimo objektu. Toks vartojimo objektas, kuriam yra priskiriama nutolusios elektrinės generavimo galia, tampa nutolusiu gaminančiu vartotoju, ir jam yra taikomos tos pačios sąlygos ir galimybės, kaip įprastam gaminančiam vartotojui, kuris gamina ir vartoja tame pačiame objekte. |
| **Kas yra saulės elektrinių parkas?** | Geografiškai nuo gaminančio vartotojo vartojimo vietos nutolę vystytojui nuosavybės ar kita teise valdomi vienas ar daugiau tarpusavyje technologiškai susiję įrenginiai ir jų technologiniai priklausiniai skirti elektros energijai gaminti. |
| **Ar keliami reikalavimai saulės elektrinių parkui?** | Paraiškos teikimo metu nėra nustatytų reikalavimų saulės elektrinių parkams. Paties pareiškėjo atsakomybė, kad būtų pasirinktas tinkamas ir patikimas vystytojas. |
| **Ar galima saulės elektrinę išsinuomoti iš saulės elektrinių parko?** | Negalima. Saulės elektrinė turi būti įsigyta iš saulės elektrinių parko. |
| **Ar pareiškėjai yra laikomi tinkamais, jeigu prisijungę prie centrinio šildymo tiekimo sistemų?** | Pareiškėjai yra laikomi **netinkamais** paramos gavėjais jeigu pastatas, kuriame ketinama keisti šilumos energiją generuojantį įrenginį (katilą arba šilumos siurblius), **yra prisijungęs prie centrinio šilumos tiekimo sistemų.** |